### Resume

[adresse] (glacis) langs Ibæk Strandvej er mange steder beskadiget, og er udfordret af stigende vandstand og øget bølgepåvirkning. Forvaltningen ønsker derfor at orientere udvalget om de seneste tiltag siden sidste orientering og den foreliggende tilstand.

### Sagsfremstilling

Forvaltningen ønsker at orientere Teknisk Udvalg om udfordringer med tilstand og vedligeholdelse af glacis (kystbeskyttelse) ved [adresse] i Vejle. Dette er en opfølgning på orienteringen givet på Teknisk Udvalg d. 21. juni 2022.

Siden orienteringen har forvaltningen, som også nævnt, frem til udgangen af 2022 midlertidigt udbedret kystbeskyttelsen 39 steder, hvilket omfatter en strækning på i alt 265 meter af i alt ca. 4.000 meter glacis.

I forbindelse med arbejdet med den midlertidige udbedring lavede det rådgivende ingeniørfirma NIRAS en besigtigelse af strækningen. Ved første besigtigelse var tilsynets vurdering, at der var sket en væsentlig forværring i tingenes tilstand siden den sidste besigtigelse ¾ år tidligere. Ved genbesigtigelse af strækningen blev der udpeget yderligere ca. 20 nye steder, som vurderes til at være skader, som enten allerede nu eller om kort tid kan underminere [adresse].

Ved flere af de allerede udpegede akutte skader vurderer NIRAS, at den valgte midlertidige løsning med nedpresning af 3 m lange jernplader mellem glacis og cykelsti kun i meget begrænset omfang vil kunne forsinke undermineringen af vejen, da en del af erosionen formodentligt foregår skjult under dækstenene på glaciet. Den endelige løsning for sikring af vejen er ny kystbeskyttelse med nye sten (glacis).

I 2022 blev der brugt ca. 1,8 mio. kr. på akutte skader, finansieret af vejafvandingskontoen på [adresse] budget.

Vejen er generelt udfordret af bølgepåvirkning, høj vandstand samt et udfordret afvandingssystem i baglandet. Der bør ses ind i en total renovering med evt. tilhørende rekreative løsninger.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Strækningen er udfordret af den klimabetingende stigning i havvandspejlet samt hyppigere og kraftigere vinde med fare for underminering og oversvømmelse.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.